CELEX: 31990R2432
Language: el
Date: 1990-08-21 00:00:00
Title: Κανονισμός (ΕΟΚ) αριθ. 2432/90 της Επιτροπής της 21ης Αυγούστου 1990 για την τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενίσχυσης για το βαμβάκι

Avis juridique important

|

31990R2432

Κανονισμός (ΕΟΚ) αριθ. 2432/90 της Επιτροπής της 21ης Αυγούστου 1990 για την τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενίσχυσης για το βαμβάκι  

Επίσημη Εφημερίδα αριθ. L 228 της 22/08/1990 σ. 0023 - 0023 Φινλανδική ειδική έκδοση: Κεφάλαιο 3 τόμος 33 σ. 0201  Σουηδική ειδική έκδοση: Κεφάλαιο 3 τόμος 33 σ. 0201 

***** ΚΑΝΟΝΙΣΜΟΣ (ΕΟΚ) αριθ. 2432/90 ΤΗΣ ΕΠΙΤΡΟΠΗΣ  της 21ης Αυγούστου 1990  για την τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενίσχυσης για το βαμβάκι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας και ιδίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΟΚ) αριθ. 4006/87 (1),  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως βάμβακος (2), όπως τροποποιήθηκε τελευταία από τον κανονισμό (ΕΟΚ) αριθ. 791/89 (3), και ιδίως το άρθρο 11,  Εκτιμώντας:  ότι το άρθρο 6 δεύτερο εδάφιο του κανονισμού (ΕΟΚ) αριθ. 1201/89 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2733/89 (5), καθορίζει τα όρια εντός των οποίων, για τον υπολογισμό της αποκλίσεως μεταξύ της πραγματικής παραγωγής και της εκτιμώμενης παραγωγής βάμβακος, οι παραγωγές αυτές λαμβάνονται υπόψη για τις περιόδους 1987/88, 1988/89 και 1989/90 σε εφαρμογή του άρθρου 2 παράγραφος 2 δεύτερο εδάφιο του κανονισμού (ΕΟΚ) αριθ. 1964/87 του Συμβουλίου της 2ας Ιουλίου 1987 περί προσαρμογής του καθεστώτος ενισχύσεως για το βαμβάκι που καθιερώθηκε από το πρωτόκολλο αριθ. 4 που επισυνάπτεται στην πράξη προσχώρησης της Ελλάδας (6), όπως τροποποιήθηκε τελευταία από τον κανονισμό (ΕΟΚ) αριθ. 1357/90 (7) που προέβλεπε γι' αυτές τις τρεις περιόδους, περιορισμό της μειώσεως του ποσού της ενισχύσεως· ότι, μετά την τελευταία τροποποίηση του κανονισμού (ΕΟΚ) αριθ. 1964/87, ο περιορισμός αυτός της μείωσης του ποσού της ενισχύσεως επεκτάθηκε στην περίοδο 1990/91· ότι με τους όρους αυτούς πρέπει να προσαρμοστεί το άρθρο 6 δεύτερο εδάφιο του κανονισμού (ΕΟΚ) αριθ. 1201/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 6 δεύτερο εδάφιο του κανονισμού (ΕΟΚ) αριθ. 1201/89 τροποποιείται ως εξής:  1. Στην πρώτη περίπτωση οι όροι «και 1989/90» αντικαθίστανται από τους όρους «1989/90 και 1990/91».  2. Στη δεύτερη περίπτωση οι όροι «και 375 000 τόνοι» αντικαθίστανται από τους όρους «375 000 και 375 000 τόνοι».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο 1990/91.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 377 της 31. 12. 1987, σ. 49.  (2) ΕΕ αριθ. L 211 της 31. 7. 1981, σ. 2.  (3) ΕΕ αριθ. L 85 της 30. 3. 1989, σ. 7.  (4) ΕΕ αριθ. L 123 της 4. 5. 1989, σ. 23.  (5) ΕΕ αριθ. L 263 της 9. 9. 1989, σ. 15.  (6) ΕΕ αριθ. L 184 της 3. 7. 1987, σ. 14.  (7) ΕΕ αριθ. L 134 της 28. 5. 1990, σ. 22.